ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
‘খাদি’ ব্র্যান্ডের নাম ব্যবহার করে জাল পিপিই কিট বিক্রি; খাদি গ্রামোদ্যোগ কমিশনের আইনী পদক্ষেপ গ্রহণ
নতুন দিল্লি, ৪ মে, ২০২০
খাদি ও গ্রামোদ্যোগ কমিশন -র নজরে এসেছে, কিছু অসাধু ব্যবসায়িক প্রতিষ্ঠান, ব্যক্তিগত সুরক্ষা সরঞ্জাম তৈরি করে ‘খাদি ইন্ডিয়া’ লোগো ব্যবহার করে সেগুলি বিক্রি করছে। কেভিআইসি, স্পষ্ট জানিয়েছে, এখনও পর্যন্ত তারা কোনো ব্যক্তিগত সুরক্ষা সামগ্রী তৈরি করে বাজারজাত করে নি।
খাদির সামগ্রী বলে বাজারে যেগুলি বিক্রি করা হচ্ছে, সেগুলি সম্পূর্ণ জাল ও বিভ্রান্তিকর। কেভিআইসি, তার পণ্য সামগ্রী তৈরিতে বিশেষ ধরণের ব্যবহার করে। অথবা হস্তচালিত চরকার সাহায্যে কাপড় তৈরি করে। পলিয়েস্টার এবং পলিপ্রপেলিনের মতো উপাদান দিয়ে কেভিআইসি –র কোনো সামগ্রী তৈরি হয় না।
কেভিআইসি –র চেয়ারম্যান, শ্রী বিনয় কুমার সাকসেনা জানিয়েছেন, তাদের সংস্থা খাদির সুতো দিয়ে যে ব্যক্তিগত সুরক্ষা সরঞ্জাম তৈরি করেছে, তা এখনও পরীক্ষা – নিরীক্ষার পর্যায়ে রয়েছে। খাদির তৈরি এই সব জিনিস বাজারজাত করার কাজ শুরু হয় নি। ‘খাদি ইন্ডিয়া’ ব্র্যান্ড ব্যবহার করে যে সমস্ত সংস্থা ব্যবসা চালচ্ছে, তাদের বিরুদ্ধে আইনী পদক্ষেপ গ্রহণের কাজ শুরু হয়েছে।
কেভিআইসি –র উপমুখ্য কার্যনির্বাহী আধিকারিক শ্রী সত্য নারায়ণ জানিয়েছেন, দিল্লি ভিত্তিক ‘নিচিয়া কর্পোরেশন’ এই জাল পণ্যগুলি তৈরি করেছে।
বর্তমানে কেভিআইসি, বিশেষ ধরণের খাদির ফেসমাস্ক তৈরি করে তা বন্টন করছে। এই মাস্কে ৭০ শতাংশ জলীয় পদার্থ বাইরে বেরোতে পারে না। এগুলি ব্যবহার করলে, শ্বাস নিতে সমস্যা হবে না এবং এই ধরণের মাস্ককে সহজেই ধোয়া যাবে।
(CG/CB/SFS
প্রধানমন্ত্রীরদপ্তর
আইবিএম-এর সিইও অরবিন্দ কৃষ্ণের সঙ্গে প্রধানমন্ত্রীর বার্তালাপ
নয়াদিল্লী, ২০ জুলাই, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সেরে মাধ্যমে আইবিএম'এর প্রধান কার্যনির্বাহী আধিকারিক অরবিন্দ কৃষ্ণের সাথে কথা বলেছেন।
এই বছরের শুরুর দিকে শ্রী অরবিন্দ কৃষ্ণ আইবিএম-এর গ্লোবাল হেড হন। এরজন্য তাঁকে অভিনন্দনও জানান প্রধানমন্ত্রী। ভারতের সঙ্গে আইবিএম-এর দৃঢ় সংযোগের কথা উল্লেখ করেন তিনি। প্রধানমন্ত্রী দেশে এই সংস্থার বিশাল উপস্থিতির কথা উল্লেখ করে বলেন, ২০টি শহরে ১ লক্ষেরও বেশি মানুষ এই সংস্থাতে কাজ করছেন।
বাণিজ্য ক্ষেত্রে কোভিডের প্রভাব সম্পর্কে বলতে গিয়ে প্রধানমন্ত্রী জানান, ‘বাড়ি থেকে কাজ’- এর বিষয়টিকে বৃহৎ আকারে গ্রহণ করা হয়েছে এবং এক্ষেত্রে প্রযুক্তিগত পরিবর্তনটি মসৃণ করার লক্ষ্যে সরকার পরিকাঠামো, সংযোগ এবং যথাযথ পরিবেশ তৈরিতে নিরন্তর প্রয়াস চালিয়ে যাচ্ছে। সম্প্রতি আইবিএম ৭৫ শতাংশ কর্মীকে বাড়ি থেকে কাজ করানোর সিদ্ধান্ত নিয়েছে। এই সিদ্ধান্তের সঙ্গে জড়িত প্রযুক্তিগত সমস্যাগুলির বিষয় নিয়েও তিনি আলোচনা করেছেন।
প্রধানমন্ত্রী দেশে ২০০টি বিদ্যালয়ে সিবিএসই-এর সহযোগিতায় কৃত্রিম বুদ্ধিমত্তা বিষয়ে পাঠক্রম চালু করার ক্ষেত্রে আইবিএম যে ভূমিকা পালন করেছে তারও প্রশংসা করেন। তিনি বলেন, দেশের প্রযুক্তিগত মনোভাবকে আরও এগিয়ে নিয়ে যেতে সরকার প্রাথমিক পর্যায়ে কৃত্রিম মেধা, যন্ত্র প্রশিক্ষণ ইত্যাদি ক্ষেত্রে ধারণাগুলি শিক্ষার্থীদের মধ্যে প্রবর্তনের বিষয়ে কাজ চালিয়ে যাচ্ছে। আইবিএম-এর সিইও জানিয়েছেন, প্রযুক্তি এবং তথ্যক্ষেত্র সম্পর্কে মৌলিক দক্ষতা বৃদ্ধি করা উচিত। ছাত্রছাত্রীদের আবেগের সঙ্গে শেখানোর প্রয়োজন রয়েছে বলেও তিনি জানান।
প্রধানমন্ত্রী উল্লেখ করেন যে, ভারতে বিনিয়োগের জন্য এটিই শ্রেষ্ঠ সময়। তিনি বলেন, প্রযুক্তি ক্ষেত্রে বিনিয়োগকে স্বাগত এবং সমর্থন জানানো হচ্ছে। তিনি উল্লেখ করেন যে, বিশ্বে যখন মন্দা দেখা দিয়েছে, তখন ভারতে প্রত্যক্ষ বিদেশী বিনিয়োগের প্রবাহ বাড়ছে। তিনি বলেন, দেশ ‘আত্মনির্ভর ভারত’ এর পথে এগিয়ে চলেছে, যাতে বিশ্বব্যাপি প্রতিযোগিতার উপযোগী হয়ে উঠতে পারে এবং সরবরাহকারী শৃঙ্খলের বিকাশ ঘটাতে পারে। আইবিএম-এর সিইও ভারতে আইবিএমের বিশাল বিনিয়োগের পরিকল্পনা সম্পর্কে প্রধানমন্ত্রীকে অবহিত করেন। তিনি আত্ননির্ভর ভারতের দৃষ্টিভঙ্গির প্রতি আস্থাও প্রকাশ করেন।
প্রধানমন্ত্রী বিগত ৬ বছরে স্বাস্থ্য ক্ষেত্রে উন্নয়ন এবং উন্নত মানের স্বাস্থ্য পরিষেবা প্রদানের মাধ্যমে সাধারণ মানুষের আয়ত্বের মধ্যে চিকিৎসা ব্যবস্থা সুনিশ্চিত করার জন্য সরকারের প্রচেষ্টা সম্পর্কে বক্তব্য তুলে ধরেন। স্বাস্থ্য পরিষেবা ক্ষেত্রে ভারতে কৃত্রিম বুদ্ধিমত্তা ভিত্তিক সরঞ্জাম তৈরির সম্ভাবনা এবং রোগের পূর্বাভাস ও বিশ্লেষণের জন্য আরও ভালো মডেল তৈরির বিষয়ে অনুসন্ধানের সুযোগ রয়েছে বলেও তিনি জানান। সাধারণ মানুষের জন্য স্বাশ্রয়ী এবং সমস্যাবিহীন একটি সুসংহত, প্রযুক্তি ও তথ্য ভিত্তিক স্বাস্থ্য পরিষেবা ব্যবস্থাপনার উন্নয়নের ওপর জোর দিয়েছেন। তিনি উল্লেখ করেছেন যে আইবিএম স্বাস্থ্য পরিষেবা ক্ষেত্রকে এগিয়ে নিয়ে যেতে গুরুত্বপূর্ণ ভূমিকা পালন করতে পারে। আইবিএম-এর সিইও আয়ুষ্মান ভারত সম্পর্কে প্রধানমন্ত্রী দৃষ্টিভঙ্গীর প্রশংসা করেছেন এবং রোগের প্রাথমিক শনাক্তকরণের ক্ষেত্রে প্রযুক্তির ব্যবহারে বিষয়ের কথাও তুলে ধরেছেন।
এদিন তথ্য সুরক্ষা, সাইবার হানা এবং যোগের মাধ্যমে স্বাস্থ্য সুবিধার বিষয়গুলি নিয়েও আলোচনা হয়।
(CG/SS/NS
স্বাস্থ্যওপরিবারকল্যাণমন্ত্রক
কোভিড – ১৯ টিকাকরণের ৮৮তম দিন
টিকা উৎসবের তৃতীয় দিনের শেষে ভারতে মোট ১১ কোটির বেশি টিকার ডোজ দেওয়া হয়েছে
গত তিন দিনে টিকা উৎসব চলাকালীন প্রায় ১ কোটি টিকা দেওয়া হয়েছে
দেশে মঙ্গলবার রাত ৮টা পর্যন্ত ২৫ লক্ষের বেশি টিকা দেওয়া হয়েছে
নতুন দিল্লি, ১৩ই এপ্রিল, ২০২১
টিকা উৎসবের তৃতীয় দিনে দেশজুড়ে মঙ্গলবার রাত ৮টা পর্যন্ত ১১ কোটির বেশি টিকা দেওয়া হয়েছে। সাধারণত প্রতি দিন ৪৫ হাজার কোভিড টিকাকরণ কেন্দ্র থেকে টিকা দেওয়া হয়। কিন্তু মঙ্গলবার ৬৭,৮৯৩ টি টিকাকরণ কেন্দ্রে টিকা দেওয়া হচ্ছে – এই সংখ্যা ২১ হাজার বেশি।
মঙ্গলবার রাত ৮টা পর্যন্ত পাওয়া হিসেব অনুযায়ী ১১,১০,৩৩,৯২৫ টি টিকা দেওয়া হয়েছে। ১০ই এপ্রিল ১০,১২,৮৪,২৮২ টি টিকা দেওয়া হয়েছে।
মঙ্গলবারের হিসেব অনুযায়ী দেশে ৯০,৪৮,০৭৯ জন স্বাস্থ্যকর্মী টিকার প্রথম ডোজ পেয়েছেন। ৫৫,৮০,৫৬৯ জন স্বাস্থ্যকর্মী দ্বিতীয় ডোজ পেয়েছেন। সামনের সারিতে থাকা কর্মীদের ১,০১,৩৩,৭০৬ জনকে টিকার প্রথম ডোজ এবং ৫০,০৯,৪৫৭ জনকে দ্বিতীয় ডোজ দেওয়া হয়েছে। ৪৫ – ৬০ বছর বয়সীদের মধ্যে ৩,৫৫,৬৫,৬১০ জনকে প্রথম ডোজ, ৮,১৭,৯৫৫ জনকে দ্বিতীয় ডোজ দেওয়া হয়েছে। ৬০ বা তার বেশি বয়সীদের মধ্যে ৪,২৪,১৮,২৮৭ জন প্রথম ডোজ এবং ২৪,৬০,২৬২ জন দ্বিতীয় ডোজ পেয়েছেন।
মঙ্গলবার রাত ৮টা পর্যন্ত ৮৮তম দিনে ২৫,০০,৮৮৩টি টিকার ডোজ দেওয়া হয়েছে। এদের মধ্যে ২১,২২,৬৮৬ জন প্রথম ডোজ এবং ৩,৭৮,১৯৭ জন দ্বিতীয় ডোজ পেয়েছেন।
CG/CB/SFS
(Visitor Counter : 120
স্বরাষ্ট্র মন্ত্রক
অত্যাধুনিক সাইবার নিরাপত্তা কেন্দ্র
নতুন দিল্লি, ৮ ফেব্রুয়ারি, ২০২২
ভারতের সংবিধানের সপ্তম তফশিল অনুযায়ী পুলিশ ও জনশৃঙ্খলার বিষয়টি রাজ্যের এক্তিয়ারভুক্ত। সাইবার অপরাধের ভীতি মোকাবিলায় প্রয়োজনীয় পরিকাঠামো গড়ে তোলা, অত্যাধুনিক প্রযুক্তিগত সামগ্রী সংগ্রহ, প্রয়োজনীয় মানব-সম্পদ এবং পুলিশ কর্মীদের প্রশিক্ষণের প্রাথমিক দায়িত্ব সংশ্লিষ্ট রাজ্য বা কেন্দ্রশাসিত অঞ্চলের। কেন্দ্রীয় সরকার বিভিন্ন কর্মসূচির মাধ্যমে রাজ্যের আইন বলবৎকারী কর্তৃপক্ষের দক্ষতা বৃদ্ধির জন্য প্রয়োজনীয় সাহায্য দিয়ে থাকে।
সুসংবদ্ধ ও সমন্বিত উপায়ে সাইবার অপরাধের মোকাবিলায় সমগ্র ব্যবস্থাকে মজবুত করতে কেন্দ্রীয় সরকার একাধিক পদক্ষেপ নিয়েছে। এরমধ্যে রয়েছে : -
- কেন্দ্রীয় স্বরাষ্ট্রমন্ত্রক দেশে সব ধরণের সাইবার অপরাধের মোকাবিলায় ভারতীয় সাইবার অপরাধ সমন্বয় কেন্দ্র  গঠন করেছে।
- I4C-এর অঙ্গ হিসেবে জাতীয় স্তরে একটি সর্বাধুনিক সাইবার ফরেন্সিক ল্যাবরেটরি গড়ে তোলা হয়েছে। নতুন দিল্লির দ্বারকায় এই অত্যাধুনিক ল্যাবরেটরিটি গড়ে তোলা হয়েছে।
- পুলিশকর্মী ও বিচার বিভাগীয় আধিকারিকদের অনলাইনে প্রশিক্ষণের মাধ্যমে দক্ষতা বৃদ্ধির জন্য I4C-এর আওতায় একটি ওপেন অনলাইন কোর্স 'সাইট্রেন' চালু করা হয়েছে। এখনও পর্যন্ত সাইট্রেন পোর্টালে রাজ্য ও কেন্দ্রশাসিত অঞ্চলগুলির ১১ হাজারের বেশি পুলিশকর্মীর নাম নথিভুক্ত হয়েছে।
- সব ধরণের সাইবার অপরাধ বিশেষ করে, মহিলা ও শিশুদের ওপর এধরণের অপরাধ দমনে তৎক্ষণাৎ সংশ্লিষ্ট কর্তৃপক্ষকে ঘটনার বিষয়ে জানাতে I4C-এর অঙ্গ হিসেবে জাতীয় সাইবার অপরাধ দাখিল পোর্টাল চালু হয়েছে।
- সাধারণ মানুষকে আর্থিক সাইবার কারচুপি সম্পর্কে সচেতন করতে I4C-এর আওতায় একটি সাইবার কারচুপি রিপোর্টিং ও ম্যানেজমেন্ট ব্যবস্থা চালু করা হয়েছে।
- সাইবার অপরাধের আঁতুড়ঘর / এলাকাগুলিতে নজরদারির জন্য I4C-এর আওতায় যুগ্ম ভাবে ৭টি সাইবার কো-অডিনেশন টিম গঠন করা হয়েছে।
- কেন্দ্রীয় স্বরাষ্ট্র মন্ত্রক পুলিশ বাহিনীর আধুনিকিকরণে সহায়তা কর্মসূচির আওতায় রাজ্য সরকারগুলিকে সর্বাধুনিক অস্ত্রশস্ত্র, প্রশিক্ষণ উপকরণ, যোগাযোগের আধুনিক সামগ্রী প্রভৃতি সংগ্রহের জন্য সহায়তা দিয়ে থাকে। ২০২০-২১ অর্থবর্ষে কেন্দ্রীয় সরকারের পক্ষ থেকে এই কর্মসূচির আওতায় রাজ্য ও কেন্দ্রশাসিত অঞ্চলগুলিকে ১০৩ কোটি ২৫ লক্ষ টাকা বরাদ্দ করা হয়েছে।
- মহিলা ও শিশুদের ওপর সাইবার অপরাধ দমনে কেন্দ্রীয় স্বরাষ্ট্র মন্ত্রক ৯৬ কোটি ১৩ লক্ষ টাকা আর্থিক সাহায্য দিয়েছে। এই অর্থ রাজ্যে আইন বলবৎকারী কর্তৃপক্ষের দক্ষতা বৃদ্ধি এবং জুনিয়র সাইবার পরামর্শদাতা নিয়োগ খাতে খরচ করা হচ্ছে।
মন্ত্রকের তথ্যানুযায়ী পশ্চিমবঙ্গ সহ ২৮টি রাজ্য ও কেন্দ্রশাসিত অঞ্চলে সাইবার ফরেন্সিক তথা ট্রেনিং ল্যাবরেটরি গড়ে উঠেছে।
সাইবার অপরাধের তদন্ত ও অপরাধীদের শাস্তির জন্য আইন বলবৎকারী কর্তৃপক্ষের কর্মী, সরকারি আইনজীবী এবং বিচার বিভাগীয় আধিকারিকদের জন্য প্রশিক্ষণমূলক পাঠ্যক্রম তৈরী করা হয়েছে। এখনও পর্যন্ত ১৯ হাজার ৬০০-র বেশি আইন বলবৎকারী কর্তৃপক্ষের কর্মী, বিচার বিভাগীয় আধিকারিক এবং সরকারি আইনজীবীদের প্রশিক্ষণ দেওয়া হয়েছে।
মন্ত্রকের পক্ষ থেকে আরও জানানো হয়েছে, মহিলা ও শিশুদের ওপর সাইবার অপরাধ দমন কর্মসূচির আওতায় ২০২১-এর ৩১ মার্চ পর্যন্ত ৩৬টি রাজ্য ও কেন্দ্রশাসিত অঞ্চলকে ৯৬ কোটি ১৩ লক্ষ টাকা দেওয়া হয়েছে। এরমধ্যে, পশ্চিমবঙ্গকে দেওয়া হয়েছে ৪ কোটি ৩২ লক্ষ টাকা।
লোকসভায় আজ এক লিখিত প্রশ্নের জবাবে একথা জানান স্বরাষ্ট্র প্রতিমন্ত্রী শ্রী অজয় কুমার মিশ্র।
CG/BD/AS/
(Visitor Counter : 100
প্রধানমন্ত্রীরদপ্তর
প্রধানমন্ত্রীর কার্যালয়ে দিওয়ালী মিলন অনুষ্ঠান
নয়াদিল্লি, ৩০ অক্টোবর, ২০১৯
নতুন দিল্লির লোক কল্যাণ মার্গে প্রধানমন্ত্রীর কার্যালয়ের আধিকারিক ও কর্মচারীদের জন্য বুধবার দিওয়ালী মিলন অনুষ্ঠানের আয়োজন করা হয়। এই উপলক্ষে প্রধানমন্ত্রী শ্রী নরেন্দ্র মোদী প্রত্যেককে দিওয়ালীর উষ্ণ অভিনন্দন জানান।
প্রধানমন্ত্রীর কার্যালয়ের কর্মী-আধিকারিকদের কাজকর্ম ও ভূমিকার প্রশংসা করে প্রধানমন্ত্রী বলেন, সরকারের পক্ষ থেকে যে সংস্কারমূলক উদ্যোগ পরিচালিত হয়েছে, তা সম্ভব হয়েছে এই কার্যালয়ের কর্মী ও আধিকারিকদের কঠোর পরিশ্রম ও নিরন্তর প্রয়াসের জন্য। কার্যালয়ের কর্মচারীদের বিগত বছরের বিভিন্ন ঘটনাক্রম সম্পর্কে অবগত হয়ে আগামী বছরগুলিতে আরও বেশি সাফল্য অর্জনের ব্যাপারে প্রধানমন্ত্রী তাঁদের উৎসাহিত করেন।
প্রধানমন্ত্রী বলেছেন, প্রধানমন্ত্রীর কার্যালয়ের সমস্ত সরকারি কাজকর্মের ক্ষেত্রে আদর্শ-স্বরূপ হয়ে উঠেছে। তিনি বলেন, প্রধানমন্ত্রীর কার্যালয় কেবল বিভিন্ন কর্মপরিকল্পনাই সম্পাদন করে না, সেই সঙ্গে অন্যদেরকেও সঠিক দিশায় পরিচালিত করতে উৎসাহিত করে। কার্যালয়ের কর্মী ও আধিকারিকদের অন্যান্য দপ্তরের কাছে কর্মসম্পাদন ও প্রতিশ্রুতি পালনে প্রেরণাদায়ক হয়ে ওঠার জন্যও প্রধানমন্ত্রী পরামর্শ দেন। ২০২২ সালে ভারতের স্বাধীনতার ৭৫তম বার্ষিকী উদযাপনের পূর্বেই সরকারের কাছে যে সমস্ত লক্ষ্য রয়েছে, সেগুলি পূরণের কথাও তিনি উল্লেখ করেন।
প্রধানমন্ত্রী আরও বলেছেন, লক্ষ লক্ষ মানুষের স্বপ্ন ও প্রত্যাশা পূরণের লক্ষ্যে প্রধানমন্ত্রীর কার্যালয়ের কর্মপ্রচেষ্টা অব্যাহত থাকবে।
CG/BD/SB
(Visitor Counter : 50
নারীওশিশুবিকাশমন্ত্রক
মহিলাদের কর্মক্ষেত্রে যৌন হয়রানীর বিরুদ্ধে সুরক্ষা
নতুনদিল্লি, ১৮ই ফেব্রুয়ারি, ২০২১
সরকার ২০১৩ সালে “কর্মক্ষেত্রে মহিলাদের যৌন হয়রানী  আইন“ কার্যকর করে। এই আইনের মাধ্যমে কর্মক্ষেত্রে মহিলাদের যৌন হয়রানি প্রতিরোধ, নিবারণ এবং এ সংক্রান্ত অভিযোগ নিষ্পত্তির সংস্থান রয়েছে। বয়স, কাজের ধারা এবং পদ নির্বিশেষে সমস্ত মহিলাদের সুরক্ষার জন্য এই আইন প্রযোজ্য।
এই আইনের মাধ্যমে সরকারি বা বেসরকারি ౼সমস্ত কর্মক্ষেত্রে নিয়োগকর্তারা মহিলাদের জন্য নিরাপদ কাজের পরিবেশ নিশ্চিত করবে, যাতে তারা কোনো ধরণের যৌন হয়রানির শিকার না হন। এর জন্য যেসব সংস্থায় ১০ জনের বেশি কর্মচারী কর্মরত রয়েছেন নিয়োগকর্তাদের সেখানে একটি অভ্যন্তরীণ কমিটি গঠন করা বাধ্যতামূলক। একইভাবে যেসব জায়গায় ১০ জনের কম কর্মচারী রয়েছে সেইসব সংস্থার জন্য সরকার একটি স্থানীয় কমিটি গঠন করবে। এই কমিটি জেলা স্তরে বিভিন্ন সংস্থার মহিলা কর্মচারীদের কোন অভিযোগ থাকলে সেই অভিযোগের নিষ্পত্তি করবে ।
রাজ্যসভায় আজ এক প্রশ্নের লিখিত জবাবে এ তথ্য জানিয়েছেন, কেন্দ্রীয় মহিলা ও শিশু বিকাশ মন্ত্রী স্মৃতি জুবিন ইরানি।
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ : অসত্য ও প্রকৃত তথ্য
জুলাই মাসে টিকার ডোজের যোগান সম্পর্কে রাজ্য ও কেন্দ্রশাসিত অঞ্চলগুলিকে আগাম জানানো হয়েছে
চাহিদা মেটাতে অতিরিক্ত টিকার ডোজ সরবরাহের জন্য কেন্দ্রীয় স্বাস্থ্য মন্ত্রককে জানাতে রাজ্য ও কেন্দ্রশাসিত অঞ্চলগুলিকে পরামর্শ দেওয়া হয়েছে
নতুন দিল্লি, ৬ জুলাই, ২০২১
সম্প্রতি এক শ্রেণীর সংবাদ মাধ্যমে খবর প্রকাশিত হয়েছে যে, রাজস্থানে কোভিড টিকার ঘাটতির দরুণ গত দু-দিনে বেশকিছু কোভিড টিকাকরণ কেন্দ্র বন্ধ হয়ে গেছে। এই প্রেক্ষিতে মন্ত্রকের পক্ষ থেকে সুস্পষ্টভাবে জানানো হয়েছে যে, রাজ্য ও কেন্দ্রশাসিত অঞ্চলগুলিকে পাঠানো টিকার ডোজ সম্পর্কে মন্ত্রকের পক্ষ থেকে আগেই অবহিত করা হয়। একই ভাবে বেসরকারি হাসপাতালগুলিকে ক্ষেত্রেও জুলাই মাসে টিকার ডোজ সরবরাহ সম্পর্কে আগাম জানানো হয়েছে। কোভিড টিকার ডোজের যোগানের ভিত্তিতে রাজ্যগুলিকে টিকাকরণ অভিযান চালানোর পরামর্শ দেওয়া হয়েছে।
পরিসংখ্যান অনুযায়ী রাজস্থানের কাছে টিকাকরণের জন্য ১ লক্ষ ৬৯ হাজার ডোজ হাতে ছিল। জাতীয় কোভিড টিকাকরণ কর্মসূচির আওতায় ভারত সরকার ১-৬ জুলাই পর্যন্ত রাজ্যগুলিকে বিনামূল্যে ৮ লক্ষ ৮৯ হাজারের বেশি ডোজ দিয়েছে। এমনকি, চলতি জুলাই মাসের বাকি সময়ে রাজস্থানকে আরও ৩৯ লক্ষ ৫১ হাজার ডোজ দেওয়া হবে। সেই অনুযায়ী পুরো জুলাই মাসে রাজস্থানের জন্য টিকার ডোজের পরিমাণ দাঁড়াবে ৫০ লক্ষ ৯০ হাজারের বেশি। উৎপাদন ও যোগানের ভিত্তিতে টিকার ডোজের এই পরিমাণ আরও বাড়তে পারে। অতিরিক্ত কোভিড টিকার ডোজের চাহিদা মেটাতে রাজ্যগুলিকে তা কেন্দ্রীয় স্বাস্থ্য ও পরিবার কল্যাণ মন্ত্রককে জানানোর জন্য অনুরোধ করা হয়েছে।
কোভিড টিকা যেহেতু একটি জৈবিক উপাদান, তাই উৎপাদন প্রক্রিয়া সময় সাপেক্ষ। উৎপাদনের পর টিকার গুণমান ও কার্যকারিতা যাচাই করে দেখা হয়। তাই টিকা উৎপাদন প্রক্রিয়া সময় সাপেক্ষ এবং তা দ্রুত সরবরাহ করা সম্ভব নয়।
CG/BD/AS
(Visitor Counter : 150
প্রতিরক্ষামন্ত্রক
আলজেরিয়ার নৌ-বাহিনীর সঙ্গে ভারতীয় নৌ-বাহিনীর প্রথম মহড়া
নয়াদিল্লি, ৩১ অগাস্ট, ২০২১
ইউরোপ ও আফ্রিকায় সৌজন্য সফরে গিয়ে ভারতীয় নৌ-বাহিনীর যুদ্ধ জাহাজ তাবর গত ২৯ অগাস্ট আলজেরিয়ার নৌ যুদ্ধ জাহাজ এজ্জাদজের সঙ্গে এক মহড়ায় অংশ নেয়। নৌ-বাণিজ্য ক্ষেত্রে দু’দেশের মধ্যে অংশীদারিত্ব গড়ে তুলতে এই মহড়া আয়োজিত হয়। আলজেরিয়ার উপকূলে ভারতীয় নৌ-বাহিনীর সঙ্গে প্রথম মহড়ায় সেদেশের অন্যতম যুদ্ধ জাহাজ এজ্জাদজের অংশ নেয়।
মহড়ার অঙ্গ হিসাবে অভিযান পরিচালনায় সমন্বয়মূলক যোগাযোগ এবং রণকৌশল সংক্রান্ত অভিজ্ঞতা বিনিময় করা হয়। এ ধরনের মহড়ার ফলে উভয় দেশের নৌ-বাহিনীই পারস্পরিক অভিযান পরিচালনা এবং রণকৌশল সম্পর্কিত বিষয়ে আরও বেশি অবগত হয়ে উঠবে। একই সঙ্গে, ভবিষ্যতে দু’দেশের বাহিনীর মধ্যে যোগাযোগ ও সহযোগিতার সম্ভাবনা আরও প্রসারিত হবে।
CG/BD/SB
(Visitor Counter : 169
ক্ষুদ্র, অতিক্ষুদ্রওমাঝারিশিল্পমন্ত্রক
ভারতকে আত্মনির্ভর করে তুলতে ধূপকাঠি বানানোর জন্য শিল্পীদের সহযোগিতা কয়েকগুণ বাড়িয়েছে সরকার
নয়াদিল্লি, ০৬ সেপ্টেম্বর, ২০২০
সংশ্লিষ্ট সবপক্ষের স্বার্থ সুরক্ষিত রেখে এক সুসংবদ্ধ প্রয়াসের অঙ্গ হিসাবে কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রক ধূপকাঠি শিল্প এবং ধূপকাঠি বানানোর কাজে যুক্ত শিল্পীদের সহায়তায় গত ৪ঠা সেপ্টেম্বর নতুন নীতি-নির্দেশিকা জারি করেছে। মন্ত্রক গত ৩০শে জুলাই ধূপকাঠি শিল্প ও শিল্পীদের সহায়তায় যে কর্মসূচির সূচনা করেছে, তাতে শিল্প সংস্থাগুলির বিভিন্ন বিষয়ের সমাধানে গুরুত্ব দেওয়া হয়েছে। সেই সঙ্গে, ধূপকাঠি বানানোর জন্য প্রয়োজনীয় যন্ত্র সরবরাহের পাশাপাশি, কাঁচামালের যোগান ও অন্যান্য প্রযুক্তিগত তথ্য সরবরাহের বিষয়গুলিকেও কর্মসূচিতে সামিল করা হয়েছে।উল্লেখ করা যেতে পারে, গত এক বছরে দেশে ধূপকাঠির চাহিদা লক্ষ্যণীয় হারে বৃদ্ধি পেয়েছে।
নতুন এই কর্মসূচির মূল চারটি স্তম্ভ হ’ল –
• শিল্পীদের প্রশিক্ষণ, কাঁচামাল, বিপণন ও আর্থিক সুবিধার মাধ্যমে নিরন্তর সাহায্য দেওয়া।
• ধূপকাঠির সৌরভ ও প্যাকেজিং সহ বিকল্প কাঁচামাল যেমন – পুনর্ব্যবহারযোগ্য ফুল, কয়্যার পিচ, বাঁশের কাঠির মতো ক্ষেত্রে আরও সৃজনশীলতা আনার ওপর গুরুত্ব দেওয়া হয়েছে। এই লক্ষ্যে মন্ত্রক ইতিমধ্যেই কনৌজে ফ্লেবার অ্যান্ড ফ্রেগন্যান্স ডেভেলপমেন্ট সেন্টার স্থাপনের উদ্যোগ নিয়েছে।
• মন্ত্রকের পরম্পরাগত শিল্পের পুনরুজ্জীবনের জন্য তহবিল কর্মসূচির আওতায় বিপণনের সুবিধা সহ ১০টি ক্লাস্টার স্থাপন করা হচ্ছে। ধূপকাঠি শিল্প ও শিল্পীদের স্বার্থে এ ধরনের শিল্প ক্লাস্টারগুলি গড়ে তুলতে প্রায় ৫০ কোটি টাকা খরচ ধরা হয়েছে। ক্লাস্টারগুলি পুরোদমে চালু হলে প্রায় ৫ হাজার ধূপকাঠি শিল্পীর স্থায়ী কর্মসংস্থানের সুযোগ হবে এবং তাঁদের উপার্জন বাড়বে।
• দেশে ধূপকাঠি বানানো যন্ত্রের উৎপাদনের ক্ষেত্রে স্বনির্ভরতা অর্জনে আইআইটি এবং এনআইটি-গুলির সহযোগিতায় উৎকর্ষ কেন্দ্র গড়ে তোলা হচ্ছে। এই খাতে খরচ ধরা হয়েছে ২ কোটি ২০ লক্ষ টাকা।
গত ৪ঠা সেপ্টেম্বর ঘোষিত এই কর্মসূচির ফলে পূর্বের ২০০টির পরিবর্তে এখন থেকে ক্লাস্টারগুলিতে ৪০০টি স্বয়ংক্রিয় ধূপকাঠি বানানোর যন্ত্র দেওয়া হবে। স্বনির্ভর গোষ্ঠীগুলি এবং ব্যক্তি-বিশেষ এই যন্ত্র কাজে লাগাতে পারবেন। এদিকে ধূপকাঠি উৎপাদনের দিক থেকে ভারতকে আত্মনির্ভর করে তুলতে কর্মসূচির আওতায় আর্থিক সুযোগ-সুবিধার পরিমাণ বাড়িয়ে ৫৫ কোটি টাকার বেশি করা হয়েছে। এই অর্থ প্রায় ১ হাজার ৫০০ শিল্পীকে আর্থিক সহায়তা দিতে, ২টি উৎকর্ষ কেন্দ্র স্থাপনে এবং কনৌজে সুগন্ধী গবেষণা কেন্দ্র স্থাপনে খরচ করা হবে। এছাড়াও, আরও ৫ হাজার শিল্পী এই কর্মসূচির মাধ্যমে লাভবান হবেন। মন্ত্রকের অধীনস্ত স্বশাসিত সংস্থা খাদি ও গ্রামোদ্যোগ কমিশন ধূপকাঠি শিল্পী ও শিল্প সংস্থাগুলির সার্বিক উন্নয়নে এই কর্মসূচি রূপায়ণ করবে।
(CG/BD/SB
প্রধানমন্ত্রীরদপ্তর
গান্ধীজির জন্মের ১৫০ বছর পূর্তিতে প্রধানমন্ত্রীর সাংস্কৃতিক ভিডিও প্রকাশ
প্রধানমন্ত্রীর সঙ্গেচলচ্চিত্র ও বিনোদন জগতের প্রতিনিধিদের মতবিনিময়
নতুনদিল্লি, ১৯ অক্টোবর, ২০১৯
মহাত্মা গান্ধীর সার্ধ জন্ম শতবার্ষিকী উপলক্ষ্যে প্রধানমন্ত্রী শ্রী নরেন্দ্র মোদী , ৭ লোক কল্যাণ মার্গে এক অনুষ্ঠানে চারটি সাংস্কৃতিক ভিডিও প্রকাশ করেন।
এই অনুষ্ঠানে আমির খান, শাহরুখ খান, রাজকুমার হিরানী, কঙ্গনা রানাওয়াত, আনন্দ এল রাই, এস পি বালাসুব্রমনিয়াম, সোনম কাপুর, জ্যাকি শ্রফ, সনু নিগম, একতা কাপুর, তারক মেহতা গোষ্ঠী , ইটিভির সদস্যরা সহ ভারতীয় চলচ্চিত্র ও বিনোদন জগতের বিশিষ্ট ব্যক্তিরা উপস্থিত ছিলেন।
এই উপলক্ষ্যে মত বিনিময়ের এক অনুষ্ঠানে, ব্যক্তিগত অনুরোধ করার পর, নিজেদের ব্যস্ত সময়ের থেকে খানিকটা সময় মহাত্মা গান্ধীর প্রতি শ্রদ্ধা নিবেদনের জন্য বের করায় প্রধানমন্ত্রী সৃজনশীল ব্যক্তিত্বদের ধন্যবাদ জানান।
তিনি চলচ্চিত্র ও বিনোদন জগতকে সাধারণ নাগরিকদের অনুপ্রাণিত করার জন্য কিছু উদ্যোগ নেবার আহ্বান জানান। সমাজে ফলপ্রসূ পরিবর্তন আনার লক্ষ্যে তাঁদের বিপুল ক্ষমতার কথা শ্রী মোদী স্মরণ করিয়ে দেন।
গান্ধী, বিশ্বজুড়ে ভাবনার মেলবন্ধন
আজকের দিনে মহাত্মা গান্ধীর প্রভাবের কথা উল্লেখ করে প্রধানমন্ত্রী বলেন, যদি সারা বিশ্বের মানুষকে একজন ব্যক্তি এক চিন্তাধারার যোগসুত্রে আবদ্ধ করেন, তবে তিনি গান্ধীজি।
প্রধানমন্ত্রী চলচ্চিত্র জগতকে প্রযুক্তির মাধ্যমে গান্ধীভাবনাকে সামনে নিয়ে আসার আহ্বান জানান। এই প্রসঙ্গে তিনি আইনস্টাইন চ্যালেঞ্জের বিষয়ে তাঁর প্রস্তাবের কথা স্মরণ করেন।
ভারতীয় চলচ্চিত্র শিল্পের প্রভাব ও সম্ভাবনা
প্রধানমন্ত্রী মামাল্লাপুরমে চীনা রাষ্ট্রপতির সঙ্গে তাঁর মতবিনিময়ের প্রসঙ্গ উল্লেখ করে বলেন, দঙ্গলের মত ভারতীয় ফিল্মের চীনে জনপ্রিয়তার কথা রাষ্ট্রপতি তাঁকে জানিয়েছেন। দক্ষিণ পূর্ব এশিয়ায় রামায়ণের জনপ্রিয়তার কথাও তিনি উল্লেখ করেন।
ভারতে পর্যটনের প্রসারে চলচ্চিত্র জগতকে সক্রিয় হতে তিনি আহ্বান জানান।
ভবিষ্যৎ পরিকল্পনা
প্রধানমন্ত্রী ২০২২౼এ স্বাধীনতার ৭৫ বছর উদযাপনের প্রসঙ্গ উল্লেখ করেন। ১৮৫৭ থেকে ১৯৪৭ পর্যন্ত ভারতের স্বাধীনতা আন্দোলনের অনুপ্রেরণার নানা ঘটনা এবং ১৯৪৭ থেকে ২০২২ সালের মধ্যে দেশের বিকাশের কথা তুলে ধরার জন্য তিনি উপস্থিত সকলের কাছে অনুরোধ করেন। ভারতে প্রতি বছর আন্তর্জাতিক বিনোদন সম্মেলনের আয়োজন করার পরিকল্পনার কথাও তিনি জানান।
প্রধানমন্ত্রীর প্রশংসা করলেন চলচ্চিত্র ব্যক্তিত্বরা
প্রধানমন্ত্রীর সঙ্গে মতবিনিময়ের সময়, বিশ্বজুড়ে মহাত্মা গান্ধীর বাণী প্রচারের প্রস্তাব দেবার জন্য অভিনেতা আমীর খান তাঁকে ধন্যবাদ জানান।
বিখ্যাত চলচ্চিত্র পরিচালক শ্রী রাজকুমার হিরানী উল্লেখ করেন, আজ প্রকাশিত একটি ভিডিওর বিষয়বস্তু “অভ্যন্তরে পরিবর্তন”। তাঁর অনুপ্রেরণা, পরামর্শ এবং সমর্থনের জন্য প্রধানমন্ত্রীকে শ্রী হিরানী ধন্যবাদ জানান।
চলচ্চিত্র জগতের সকলকে একত্রিত করে একটি প্ল্যাটফর্মের মাধ্যমে নির্দিষ্ট একটি লক্ষ্যে কাজ করানোর জন্য শাহরুখ খান প্রধানমন্ত্রীকে ধন্যবাদ জানান। সারা পৃথিবীর কাছে গান্ধী ২.০ উপস্থাপনের মাধ্যমে মহাত্মা গান্ধীর শিক্ষাই আবারও তুলে ধরা হল বলে তিনি মতপ্রকাশ করেন।
দেশ গঠনের কাজে বিনোদন শিল্পের গুরুত্ব উপলব্ধি করানোর জন্য চলচ্চিত্র নির্মাতা আনন্দ এল রাই প্রধানমন্ত্রীকে ধন্যবাদ জানান।
চলচ্চিত্র শিল্পের সার্বিক বিকাশে তাঁর সরকারের সব রকমের সহযোগিতার আশ্বাস প্রধানমন্ত্রী চলচ্চিত্র জগতকে দিয়েছেন।
মহাত্মা গান্ধীর সার্ধ জন্ম শতবার্ষিকী উপলক্ষে এই ভিডিওগুলি তৈরি করেছেন রাজকুমার হিরানী, ইটিভি, তারক মেহতা গোষ্ঠী এবং কেন্দ্রীয় সংস্কৃতি মন্ত্রক।
CG/CB
(Visitor Counter : 64
পর্যটনমন্ত্রক
চারদিনের ‘আন্তর্জাতিক বৌদ্ধ সম্মেলন, ২০১৮’র উদ্বোধন আগামী বৃহস্পতিবার নয়াদিল্লির বিজ্ঞান ভবনে
নয়াদিল্লি, ২১ আগস্ট, ২০১৮
রাজধানীর বিজ্ঞান ভবনে আগামী বৃহস্পতিবার  কেন্দ্রীয় পর্যটন মন্ত্রকের উদ্যোগে এবং মহারাষ্ট্র, বিহার ও উত্তরপ্রদেশ সরকারের সহযোগিতায় চারদিনের ‘আন্তর্জাতিক বৌদ্ধ সম্মেলন, ২০১৮’-র উদ্বোধন করবেন রাষ্ট্রপতি শ্রী রামনাথ কোবিন্দ। এর উদ্বোধনী অনুষ্ঠানে পৌরোহিত্য করবেন কেন্দ্রীয় পর্যটন প্রতিমন্ত্রী  শ্রী কে জে আলফোন্স। নতুন দিল্লি ছাড়াও মহারাষ্ট্রের অজন্তাকেও বেছে নেওয়া হয়েছে সম্মেলনের স্থান হিসেবে। রাজগীর, নালন্দা, বুদ্ধ গয়া এবং সারনাথে সফরসূচিরও আয়োজন করা হয়েছে এই উপলক্ষে।
সম্মেলনের উদ্বোধন পর্বে দেশে বৌদ্ধ স্থানগুলি সম্পর্কে বিশেষ তথ্য তুলে ধরার লক্ষ্যে landofbuddha.in নামে একটি ওয়েবসাইট এবং একটি তথ্যচিত্রেরও সূচনা করা হবে পর্যটন মন্ত্রকের উদ্যোগে। সম্মেলনের উদ্বোধনের পর অংশগ্রহণকারী প্রতিনিধিদের জন্য একটি সফরসূচিরও ব্যবস্থা করা হয়েছে। তাঁদের ঔরঙ্গাবাদ, রাজগীর, নালন্দা, বুদ্ধ গয়া এবং সারনাথ ঘুরিয়ে দেখানো হবে ২৪-২৬ আগস্ট পর্যন্ত।
এই আন্তর্জাতিক সম্মেলনে মন্ত্রক পর্যায়ের প্রতিনিধিরা যোগ দেবেন বাংলাদেশ, ইন্দোনেশিয়া, মায়ানমার এবং শ্রীলঙ্কা থেকে। এছাড়াও, অস্ট্রেলিয়া, বাংলাদেশ, ভুটান, ব্রাজিল, কম্বোডিয়া, কানাডা, চিন, ফ্রান্স, জার্মানি, হংকং, ইন্দোনেশিয়া, জাপান, লাও পিডিআর, মালয়েশিয়া, মঙ্গোলিয়া, মায়ানমার, নেপাল, নরওয়ে, রাশিয়া, সিঙ্গাপুর, দক্ষিণ কোরিয়া, স্লোভাক সাধারণতন্ত্র, স্পেন, শ্রীলঙ্কা, তাইওয়ান, থাইল্যান্ড, ব্রিটেন, মার্কিন যুক্তরাষ্ট্র ও ভিয়েতনাম – এই ২৯টি দেশের প্রতিনিধিরাও অংশগ্রহণ করবেন চারদিনের এই সম্মেলনে।
CG/SKD/DM/…
(Visitor Counter : 96
যোগাযোগওতথ্যপ্রযুক্তিমন্ত্রক
প্রধানমন্ত্রীর আত্মনির্ভর ভারত গঠনের স্বপ্নকে বাস্তবায়িত করতে ভারতীয় ডাকবিভাগকে আরও উদ্যোগী হওয়ার পরামর্শ দিলেন শ্রী রবিশঙ্কর প্রসাদ
নয়াদিল্লি, ২২ মে, ২০২০
কেন্দ্রীয় যোগাযোগ তথা ইলেক্ট্রনিক্স ও তথ্য প্রযুক্তি মন্ত্রী শ্রী রবিশঙ্কর প্রসাদ মুখ্য পোস্ট মাস্টার জেনারেল এবং ডাক বিভাগের উচ্চ পদস্থ আধিকারিকদের পরামর্শ দিয়ে বলেছেন, আত্মনির্ভর ভারত গঠনের জন্য প্রধানমন্ত্রীর স্বপ্নকে বাস্তবায়িত করতে সকলকে একযোগে কাজ করতে হবে। শ্রী প্রসাদ আজ ভিডিও কনফারেন্সের মাধ্যমে কোভিড-১৯ সঙ্কটের সময় ডাকবিভাগের কাজকর্মের অগ্রগতি পর্যালোচনা করছিলেন। বৈঠকে সমস্ত সার্কেলের মুখ্য পোস্টা মাস্টার জেনারেলরা উপস্থিত ছিলেন।
এই বৈঠকে মন্ত্রীকে জানানো হয়, ডাক বিভাগ করোনা সঙ্কটের সময় ২ হাজার টনেরও বেশি ওষুধপত্র ও চিকিৎসা সরঞ্জাম সংশ্লিষ্ট প্রাপক তথা হাসপাতালগুলিকে পৌঁছে দিয়েছে। ডাক বিভাগ দৈনিক সড়কপথে ২৫ হাজার কিলোমিটার দূরত্ব অতিক্রম করছে এবং এখনও পর্যন্ত ৭৫ টনেরও বেশি চিঠিপত্র ও অন্যান্য সামগ্রী পৌঁছে দিয়েছে। ইন্ডিয়া পোস্ট পেমেন্ট ব্যাঙ্কের আধার উপযোগী পেমেন্ট ব্যবস্থার মাধ্যমে ৫০ লক্ষ সুফলভোগীর কাছে ১ হাজার ৫০০ কোটি টাকা পৌঁছে দেওয়া হয়েছে। আর্থিক অন্তর্ভুক্তিকরণ সংক্রান্ত বিভিন্ন কর্মসূচির আওতায় ৭৫ লক্ষ ইলেক্ট্রনিক মানি অর্ডারের মাধ্যমে ৭৬০ কোটি টাকা পৌঁছে দেওয়া হয়েছে। নগদ সুবিধা হস্তান্তর ব্যবস্থাকে কাজে লাগিয়ে সুফলভোগীদের অ্যাকাউন্টে ১ হাজার ১০০ কোটি টাকা জমা করা হয়েছে। এছাড়াও, প্রায় ৬ লক্ষ খাবার ও রেশন সামগ্রীর প্যাকেট শ্রমিক ও পুর কর্মীদের মধ্যে বিলি করা হয়েছে।
পশ্চিমবঙ্গ সার্কেল উত্তর ও উত্তর-পূর্বের রাজ্যগুলিকে ডাক সামগ্রী পৌঁছে দেওয়ার ক্ষেত্রে গুরুত্বপূর্ণ ভূমিকা পালন করেছে। এমনকি, গুজরাট ও উত্তর প্রদেশ সার্কেল ওষুধপত্র ও চিকিৎসা সরঞ্জাম পৌঁছে দেওয়ায় অগ্রনী ভূমিকা পালন করেছে। বিহার সার্কেল ‘আপকা ব্যাঙ্ক আপকে দুয়ার’ উদ্যোগের আওতায় ১১ লক্ষ ৬৫ হাজার সুফলভোগীকে ১৪৭ কোটি টাকা পৌঁছে দিয়েছে।
(CG/BD/SB
আয়ুষ
আসামের ডিব্রুগড়ে আগামীকাল আন্তর্জাতিক যোগ দিবসের ৭৫ দিনের উল্টোগণনা শুরুর উদযাপন উপলক্ষ্যে যোগ মহোৎসবের আয়োজন
নয়াদিল্লি, ০৬ এপ্রিল, ২০২৩
কেন্দ্রীয় আয়ুষ, বন্দর, জাহাজ চলাচল এবং জলপথ মন্ত্রী শ্রী সর্বানন্দ সোনোয়াল আন্তর্জাতিক যোগ দিবসের প্রাক্কালে আগামীকাল ৭ এপ্রিল আসামের ডিব্রুগড়ে যে যোগ মহোৎসবের আয়োজন করা হয়েছে, সেই বিষয়ে এক সাংবাদিক সম্মেলনে বিস্তারিত জানিয়েছেন। আর ৭৫ দিন পর আন্তর্জাতিক যোগ দিবস উদযাপিত হবে। এই উদযাপনের ৭৫ দিনের উল্টোগণনা শুরু উপলক্ষ্যে ডিব্রুগড় বিশ্ববিদ্যালয় প্রাঙ্গণে যোগ মহোৎসব অনুষ্ঠিত হবে। ২০২২ সালে আসামের শিবসাগরে এ ধরনের মহোৎসবের আয়োজন করা হয়েছিল। মন্ত্রী জানান, আসামের মানুষের যোগ সম্পর্কে যথেষ্ট আগ্রহ রয়েছে। আয়ুষ মন্ত্রক গুয়াহাটিতে সেন্ট্রাল আয়ুর্বেদ রিসার্চ ইন্সটিটউটে পৃথক একটি পঞ্চকর্ম ব্লক গড়ে তুলবে। উত্তর-পূর্বাঞ্চলের চিরায়ত ওষুধ নিয়ে পরীক্ষা নিরীক্ষার জন্য নানা ধরনের উদ্যোগ নেওয়া হয়েছে। এই অঞ্চলের ৮টি রাজ্যে বৈজ্ঞানিক পদ্ধতিতে সমীক্ষা চালিয়ে ওষুধগুলির বিষয়ে তথ্য সংগ্রহ করা হয়েছে। এর ফলে, সংশ্লিষ্ট ওষুধগুলিকে চিকিৎসার কাজে সহজেই প্রয়োগ করা যাবে। এ ধরনের উদ্যোগের ফলে উত্তর-পূর্বাঞ্চলে চিকিৎসা পরিষেবা প্রদানের মধ্য দিয়ে অর্থনৈতিক উন্নয়ন ঘটবে। ডিব্রুগড়ে অনুষ্ঠিত যোগ মহোৎসবে ত্রিপুরার মুখ্যমন্ত্রী অধ্যাপক  মানিক সাহা, অরুণাচল প্রদেশের উপ-মুখ্যমন্ত্রী চাওনা মেইন, মেঘালয়ের উপ-মুখ্যমন্ত্রী প্রিস্টন তাইনসং, বিদেশ প্রতিমন্ত্রী রাজকুমার রঞ্জন সিং এবং পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি সহ বিশিষ্ট ব্যক্তিরা উপস্থিত থাকবেন। ডিব্রুগড় বিশ্ববিদ্যালয়ের বিষ্ণুরাভা রঙ্গমঞ্চে আয়ুর্বেদ, যোগ, ন্যাচারোপ্যাথি, ইউনানি, সিদ্ধা, সোয়া রিগপা এবং হোমিওপ্যাথি চিকিৎসার বিষয়ে দু’দিনের প্রদর্শনীর আয়োজন করা হয়েছে।
PG/CB/SB
(Visitor Counter : 65